Ρένα Παγκράτη

Η Ειρήνη (Ρένα) Παγκράτη (Δάφνη Αττικής, 13 Μαρτίου 1949 - Αθήνα, 25 Ιουνίου 1998) ήταν Ελληνίδα ηθοποιός και τραγουδίστρια που πρωταγωνίστησε στο θέατρο, τον κινηματογράφο και την τηλεόραση. Έγινε ιδιαίτερα γνωστή στο ευρύ κοινό από το ρόλο της Κάθριν Βουρλίδου στη κωμική σειρά της κρατικής τηλεόρασης Λούνα Παρκ στην οποία πρωταγωνίστησε από το 1974 μέχρι το 1981.

 Βιογραφία 
Γεννήθηκε το 1949 στη Δάφνη, έχοντας καταγωγή από την Κέρκυρα. Σπούδασε στη Δραματική Σχολή του Γιώργου Θεοδοσιάδη.

Οι πρώτες της εμφανίσεις σε ταινίες ξεκίνησαν από μικρή ηλικία, όταν ως «παιδί-θαύμα» έπαιξε στις ταινίες του Γιώργου Αρίωνα «Η γέφυρα της ευτυχίας» και «Όταν η ευτυχία προστάζει». Συμμετείχε ακόμα στη ραδιοφωνική εκπομπή «Τα παραμύθια της θείας Λένας», με την Αντιγόνη Μεταξά. Η καριέρα της στην τηλεόραση ξεκίνησε όταν ακόμη έπαιζε με το συγκρότημα «Νοστράδαμος» και την ανακάλυψε ο Γιάννης Δαλιανίδης, που ευθύς της έδωσε το ρόλο χίπισσας Κάθριν, στη σειρά «Λούνα Παρκ». Τον ίδιο καιρό εμφανίστηκε σε αντίστοιχους ρόλους σε κινηματογραφικές ταινίες στο πλευρό του Στάθη Ψάλτη («Βασικά καλησπέρα σας», «Καμικάζι αγάπη μου» κ.ά.) και της Ρένας Βλαχοπούλου.

Ασχολήθηκε ακόμη με την επιθεώρηση και τη δισκογραφία.

Υπήρξε μέλος του ελληνικού ποπ-ροκ συγκροτήματος "Νοστράδαμος" από το 1974 έως το 1975, οπόταν και διαλύθηκε το συγκρότημα.

 Προσωπική Ζωή 
 Θάνατος 
Απεβίωσε σε ηλικία 49 ετών στην Αθήνα στις 25 Ιουνίου 1998 από φαρμακευτική δηλητηρίαση. Ο θάνατός της ήταν αυτοκτονία, απόρροια της οικονομικής ανέχειας και της ανεργίας της τα τελευταία χρόνια. Σε σχετική επιστολή που βρέθηκε η ηθοποιός ανέφερε ότι εκτός από πολύ λίγους συναδέλφους της, κανένας άλλος δεν θέλησε να την προσλάβει. Η ζωή της μακριά από το σανίδι ήταν αυτό που την έφερε σε οικονομικό και προσωπικό αδιέξοδο. Κηδεύτηκε στο Νεκροταφείο του Βύρωνα.

 Φιλμογραφία 
 Τηλεόραση 
+ΈτοςΤίτλος ΠρογράμματοςΚανάλιΡόλοςΣημειώσεις1968-1971Συντροφιά με τη θεία Λένα ΤΕΔΓαρουφαλίτσα Παρουσιάστρια1971Το περίπτεροΥΕΝΕΔΜαργαρίταΠρωταγωνιστικός Ρόλος1971-1972Κάπου υπάρχει η αγάπη μουΥΕΝΕΔκαλόγριαΠρωταγωνιστικός Ρόλος1974-1981Λούνα ΠαρκΕΙΡΤΚάθριν ΒουρλίδουΠρωταγωνιστικός Ρόλος1981Τ' ανάποδαΕΡΤΚάθριν ΒουρλίδουΠρωταγωνιστικός Ρόλος1990Η μικρή μας επιθεώρησηΕΤ21 επεισόδιο1998Η ΛάμψηANT1μάρτυρας στο δικαστήριο 1 επεισόδιο

 Κινηματογράφος 
+ΈτοςΤίτλος Κινηματογραφικής ΤαινίαςΡόλος1964Όταν η μοίρα προστάζειτραγουδίστρια1964Η γέφυρα της ευτυχίας1979Γυναίκες στα όπλαΜυρτώ1980Ξεβράκωτος ρωμιόςΜέλπω1982Η Μανούλα, το μανούλι και ο παίδαροςΜαίρη1982Βασικά... Καλησπέρα σαςΡένα1982Απίθανοι, αλλιώτικοι κι ωραίοιΜόνικα1983Καμικάζι αγάπη μουΡένα Σγουρού1984Έλα να γυμνωθούμε ντάρλινγκΜαργαρίτα ΜπίστουΜάντεψε τι κάνω... τα βράδιαΕυτύχω1985Ο ΔυναστείαςΝτίνα

 Βιντεοταινίες 
+ΈτοςΤίτλος ΤαινίαςΡόλος1986Πρόβα γάμουΣτεφανία 1986Οι σκληρές της πενιάς και του ροκΜαρία1987Έρωτας κεραυνοβόλοςΣπυριδούλα1989Θηλυκή θύελλαΧαρίκλεια1989Η σπαγγοραμένηΧριστίνα1989Η Μαρινέλλα από την Καστέλλα1989Η Μαντόνα από τη ΔραπετσώναΤερέζα1990Πρωτοχρονιά με τα αστέριαΡένα1990Η τρελλάραΜόνικα1990Η σταρ και ο κλέφτηςΕύα1990Γης Μαδιάμ

 Παραπομπές 

 Πηγές 
Βιογραφική Εγκυκλοπαίδεια του Νεώτερου Ελληνισμού 1830-2010 - Αρχεία Ελληνικής Βιογραφίας, Εκδόσεις Μέτρον, τ. 3. σελ. 11

Κατηγορία:Αυτόχειρες καλλιτέχνες
Κατηγορία:Ελληνίδες ηθοποιοί κινηματογράφου